ลักษณะการประกอบธุรกิจ

2.1 ความเป็นมา

  กลุ่มบริษัท ทีมพรีซิชั่น จำกัด (มหาชน) ก่อตั้งโดยกลุ่มผู้บริหารคนไทย
  ซึ่งได้เริ่มต้นธุรกิจประกอบแผงวงจรอิเลคทรอนิกส์ จากการก่อตั้งบริษัท ทีมโทรนิคส์ จำกัด
  เมื่อวันที่ 17 กันยายน 2533 หลังจากที่กิจการมีความเจริญก้าวหน้ามาโดยลำดับ
  ทำให้ผู้บริหารของบริษัทตัดสินใจขยายธุรกิจ โดยเมื่อวันที่ 9 มกราคม 2539 ได้ก่อตั้งบริษัท
  ทีมพรีซิชั่น จำกัด ขึ้น ซึ่งมีสำนักงานและโรงงานตั้งอยู่บนเนื้อที่ประมาณ 11 ไร่
  ที่จังหวัดปราจีนบุรี โดยได้รับการส่งเสริมการลงทุนจากคณะกรรมการส่งเสริมการลงทุน
  ในเบื้องต้นบริษัท ทีมพรีซิชั่น จำกัด ถือหุ้นร้อยละ 99.99 โดยบริษัท ทีมโทรนิคส์ จำกัด
  อย่างไรก็ตาม เมื่อเดือนเมษายน 2542 ได้มีการปรับโครงสร้างการถือหุ้นในกลุ่ม
  เพื่อรองรับการขยายตัวของธุรกิจในอนาคต มีผลให้บริษัท ทีมพรีซิชั่น จำกัด เข้าถือหุ้นร้อยละ
  99.99 ในบริษัท ทีมโทรนิคส์ จำกัด ต่อมาเมื่อวันที่ 21 กันยายน พ.ศ. 2543 บริษัท ทีมพรีซิชั่น
  จำกัด ได้จดทะเบียนแปรสภาพเป็น บริษัท ทีมพรีซิชั่น จำกัด (มหาชน)
  และได้เข้าจดทะเบียนในตลาดหลักทรัพย์ใหม่เมื่อวันที่ 8 พฤศจิกายน 2544 และ
  บริษัทได้รับโอนกิจการจากบริษัทย่อย (บริษัท ทีมโทรนิคส์ จำกัด)
  เข้ามาอยู่ภายใต้สาขาหนึ่งของบริษัท เมื่อวันที่ 28 พฤศจิกายน 2546
  เพื่อความคล่องตัวในการใช้ทรัพยากรร่วมกันได้อย่างมีประสิทธิภาพและประสิทธิผลมากขึ้น
  และก่อให้เกิดประโยชน์ในการเพิ่มขีดความสามารถในการแข่งขันธุรกิจของบริษัท และในปี 2547
  บริษัทฯ ได้สร้างอาคารสำหรับการผลิตแห่งใหม่โดยมีพื้นที่รวม 6,000 ตารางเมตร
  ซึ่งสร้างอยู่บนพื้นที่ 2 ไร่ และในปี 2548 บริษัทฯ ได้ซื้อพื้นที่เพิ่มขึ้นอีก 2 ไร่ ซึ่งติดกับบริษัทฯ
  ที่จังหวัดปทุมธานี เพื่อรองรับการขยายงานในอนาคต

2.  ลักษณะการประกอบธุรกิจของบริษัท

  บริษัท ทีมพรีซิชั่น จำกัด (มหาชน) ดำเนินธุรกิจ ผลิต และ ประกอบแผงวงจรอิเลคทรอนิกส์
  (Printed Circuit Board Assembly : PCBA)
  ซึ่งเป็นส่วนประกอบที่สำคัญในผลิตภัณฑ์อิเลคทรอนิกส์ต่างๆ ได้หลากหลายประเภท ยกตัวอย่างเช่น
  อุปกรณ์ไฟฟ้า อุปกรณ์คอมพิวเตอร์ อุปกรณ์ควบคุม อุปกรณ์โทรคมนาคม เป็นต้น

  ลักษณะการดำเนินงานของกลุ่มบริษัท
  จะประกอบธุรกิจผลิตและประกอบแผงวงจรอิเลคทรอนิกส์ตามความต้องการของลูกค้าภายใต้การบริหารของคณะกรรมการร่วมกัน
  โดยที่การจัดสรรงานและลูกค้าสำหรับบริษัทและบริษัทย่อยจะเป็นไปตามความเหมาะสมของเครื่องจักร
  และขั้นตอนการผลิตของแต่ละโรงงาน โดยที่บริษัทซึ่งถูกจัดตั้งขึ้นภายหลังจากบริษัทย่อย
  มีเครื่องจักรที่มีความทันสมัย และมีขั้นตอนการผลิตที่ต่อเนื่อง รวมทั้งมีขั้นตอนการผลิตเฉพาะอย่าง
  เช่น Chemical Compound Encapsulation และการประกอบแผงวงจรอ่อน (Flexible
  Circuit)

  ลูกค้าของบริษัทซึ่งเป็นเจ้าของยี่ห้อสินค้า (Original Brand Name Producer)
  ผู้ผลิตสินค้าต้นแบบ (Original Equipment Manufacturer : OEM)
  หรือผู้รับจ้างออกแบบผลิตภัณฑ์อิเลคทรอนิกส์ (Design House) จะเป็นผู้ออกแบบผลิตภัณฑ์
  และบริษัทจะรับผลิตและประกอบแผงวงจรอิเลคทรอนิกส์
  รวมทั้งการทดสอบการทำงานของแผงวงจรอิเลคทรอนิกส์
  เพื่อให้ได้ผลิตภัณฑ์ที่มีคุณสมบัติและการทำงานตามที่ลูกค้าต้องการ

  บริษัท ทีมพรีซิชั่น จำกัด (มหาชน) ผลิตและประกอบแผงวงจรอิเลคทรอนิกส์ (Printed
  Circuit Board Assembly : PCBA)
  ซึ่งเป็นส่วนประกอบที่สำคัญในผลิตภัณฑ์อิเลคทรอนิกส์ต่างๆ ได้หลากหลายประเภท ยกตัวอย่างเช่น
  อุปกรณ์ไฟฟ้า อุปกรณ์คอมพิวเตอร์ อุปกรณ์ควบคุม อุปกรณ์โทรคมนาคม เป็นต้น
  ลักษณะการดำเนินงานของกลุ่มบริษัทจะประกอบธุรกิจผลิตและประกอบแผงวงจรอิเล็คทรอนิกส์รวมทั้งการทดสอบการทำงานของแผงวงจรอิเลคทรอนิกส์
  เพื่อให้ได้ผลิตภัณฑ์ที่มีคุณสมบัติและการทำงานตามที่ลูกค้าต้องการ
  บริษัทและบริษัทย่อยได้รับการรับรองมาตรฐานต่างๆ ดังต่อไปนี้

1.  รับรองคุณภาพในกระบวนการผลิตตาม ISO 9002 เมื่อเดือนพฤษภาคม 2543
    และเดือนมิถุนายน 2541

2. รับรองคุณภาพตามมาตรฐานสากลISO 9001 : 2000 ซึ่งเป็นมาตรฐานใหม่ เดือนมิถุนายน
2544

  3. รับรองการจัดการด้านสิ่งแวดล้อม ISO 14001 เดือนสิงหาคม 2546

  4. รับรองระบบบริหารคุณภาพอุตสาหกรรมยานยนต์ด้านสิ่งแวดล้อม ISOTS16949
  เดือนพฤศจิกายน2546

  โครงสร้างรายได้จากการประกอบธุรกิจ PCBAของกลุ่มบริษัทตามลักษณะการใช้งานของผลิตภัณฑ์

  ---------------------------- ------------- -------- -------- -------- ------- -------- -------
  ประเภทผลิตภัณฑ์                 ดำเนินการโดย   ปี 2546            ปี 2547           ปี 2548   

                                             ล้านบาท   ล้านบาท   ล้านบาท   ร้อยละ   ล้านบาท   ร้อยละ

  อุปกรณ์อุปโภคบริโภค (Consumer    กลุ่มบริษัท       55       8        48       5       57       3
  Electric)                                                                              

  อุปกรณ์ควบคุม ตรวจวัด            กลุ่มบริษัท       335      47       486      55      1,049    65
  สำหรับอุตสาหกรรม (Industrial                                                             
  Control and Measuring)                                                                 

  อุปกรณ์สังเคราะห์เสียงอุปกรณ์พิเศษ   กลุ่มบริษัท       230      32       235      27      403      25
  (Visual- Sound Synthesizer &                                                           
  Specialty Product)                                                                     

  อื่นๆ                          กลุ่มบริษัท       97       13       111      13      106      7

  รวม                                        717      100      880      100     1,615    100
  ---------------------------- ------------- -------- -------- -------- ------- -------- -------

หมายเหตุ : มีการจัดกลุ่มประเภทผลิตภัณฑ์ใหม่

บริษัทจะมุ่งเน้นการขยายธุรกิจทางด้านการประกอบแผงวงจรอิเลคทรอนิกส์ของบริษัทให้เติบโตขึ้นอย่างมั่นคง
อันจะสร้างกำไรจากการดำเนินงานที่เหมาะสมรวมทั้งผลตอบแทนที่ดีแก่ผู้ถือหุ้น
โดยการให้บริการที่มีมูลค่าเพิ่มและครบวงจรที่ตอบสนองความต้องการของกลุ่มลูกค้าเป้าหมาย
และบริษัทจะเน้นการสร้างความสัมพันธ์ทางธุรกิจในระยะยาวกับลูกค้าและผู้จัดหาวัตถุดิบให้บริษัท

-   การขยายกำลังการผลิต

  ในปีที่ผ่านมาทางบริษัทฯ ได้มีการปรับเปลี่ยนสายการผลิตใหม่
  โดยได้ขายเครื่องจักรเก่าและซื้อเครื่องจักรใหม่ที่มีประสิทธิภาพมากขึ้นมาทดแทน
  ทำให้กำลังการผลิตเพิ่มขึ้น นอกจากนี้ทางบริษัทฯ
  ได้มีการปรับปรุงเปลี่ยนแปลงเครื่องจักรในสายการผลิตทั้งหมดเพื่อให้รองรับกระบวนการผลิตโดยไม่มีสารตะกั่ว
  ซึ่งทางบริษัทฯ ได้ทำการเปลี่ยนแปลงมาตั้งแต่ปี 2545 ซึ่งเป็นปีแรกที่บริษัทฯ
  ได้เริ่มทำการผลิตโดยไม่มีสารตะกั่วจนกระทั่งการเปลี่ยนเครื่องจักรทั้งหมดเสร็จสิ้นสมบูรณ์ในสิ้นปี
  2548 และในปัจจุบันสายการผลิตทั้งหมดของบริษัทฯ
  สามารถรองรับกระบวนการผลิตแบบไม่มีสารตะกั่วได้ทุกสายการผลิต

-   การสร้างความน่าเชื่อถือ และภาพพจน์ที่ดีแก่ลูกค้า ผู้ขายวัตถุดิบ และเจ้าหนี้

  ถึงแม้ว่าบริษัทจะมีชื่อเสียงที่ดีจากการดำเนินธุรกิจมากว่า 10
  ปีโดยที่ได้รับความเชื่อถือจากลูกค้ามาโดยต่อเนื่องแล้ว
  บริษัทได้มีการปรับปรุงระบบการทำงานให้ได้ตามมาตรฐานสากล จนได้รับใบรับรองคุณภาพ
  ISO9002 และเมื่อเดือนมิถุนายน 2544 บริษัทได้รับการรับรองคุณภาพตามมาตรฐานสากล ISO
  9001 : 2000 บริษัทได้รับการจัดการด้านสิ่งแวดล้อม ISO 14001 เมื่อเดือน สิงหาคม 2546
  และได้รับการรับรองระบบบริหารคุณภาพอุตสาหกรรมยานยนต์ ISO/TS 16949:2002
  เมื่อเดือนพฤศจิกายน 2546
  อย่างไรก็ตามบริษัทมีนโยบายที่จะพัฒนาคุณภาพสินค้าให้ได้ตามมาตรฐานสากลที่เกี่ยวข้องอื่นๆ
  อีกในอนาคตอย่างต่อเนื่อง

-   บริษัทจะดำเนินการขยายฐานลูกค้าและกระจายตลาดส่งออกมากขึ้น

  บริษัทมุ่งเน้นการกระจายฐานลูกค้าให้กว้างขึ้น เพื่อครอบคลุมในแต่ละภูมิภาค
  โดยการสร้างทีมงานฝ่ายการขายและการตลาดของบริษัท
  ที่สามารถให้บริการแก่ลูกค้าได้อย่างใกล้ชิดและจะดำเนินการแต่งตั้งตัวแทนจำหน่ายสินค้าในต่างประเทศเพิ่มขึ้น
  ทั้งในยุโรปและสหรัฐอเมริกา

  นอกจากการขยายตลาดไปในภูมิภาคต่าง ๆ แล้วทางบริษัทฯ ยังได้มีการผลิตสินค้าหลากหลาย
  เพื่อเป็นการกระจายความเสี่ยงที่จะทำให้ธุรกิจของบริษัทฯ ขึ้นตรงกับธุรกิจใดธุรกิจหนึ่ง